Gurli Gris er en skøn lille animeret gris, der bor sammen med sin familie, der består af hendes lillebror, Gustav Gris, og selvfølgelig Mor og Far Gris. Gurli Gris har en sød fisk, der hedder Gudrun Guldfisk og hun vil så gerne finde en ven til den, så den ikke bliver ensom i sit akvarie.
Gurli Gris har mange venner, som hun elsker at bruge tid sammen med og så holder hun at tage på eventyr og udforske omgivelserne. Desuden driller Gurli Gris ofte sin far med hans tykke mave. Men selvom han er tyk, så er han faktisk ret aktiv - han har fx verdensrekorden i at hoppe i mudderpøle, hvilket må siges at være en ægte grise sport.
Du kan altid kende Gurli Gris på hendes tøj. Hendes yndlingsfarve er rød og derfor har hun selvfølgelig altid en flot rød kjole på, gerne med et par fine sorte sko til. Selvom hun elsker sin røde kjole, så stopper det hende alligevel ikke fra at rode i Mor Gris’ klædeskab, hvor hun finder den flotte lyserøde kjole frem og prøver den.